ROMÂNIA                                                                                                                            
MUNICIPIUL TIMIŞOARA                                                                                    APROBAT                                           
DIRECŢIA CLĂDIRI, TERENURI ŞI DOTĂRI DIVERSE                                        PRIMAR,                                                         
BIROUL EVIDENŢA PATRIMONIULUI                                                                NICOLAE ROBU    
NR. SC2015-26843/12.10.2015 
                                                                                               		     
                     


                                                             REFERAT
privind trecerea din domeniul public al Municipiului Timişoara în domeniul privat 
al municipiului Timişoara, a unor mijloace fixe  aflate în administrarea Regiei Autonome de Transport Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora



         Prin adresa numărul CT2015-003349/26.05.2015 şi Hotărârea Consiliului de Administrație RATT Timişoara nr. 47/26.03.2015, Regia Autonomă de Transport Timişoara a solicitat promovarea unui Proiect de Hotărâre a Consiliului Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, a mijloacelor fixe evidenţiate mai jos în vederea scoaterii din funcţiune.
           Aceste mijloace fixe fac parte din domeniul public al Municipiului Timişoara aflate în administrarea Regiei Autonome de Transport Timişoara, în baza Procesului Verbal de recepţie nr.19809/23.12.2003 şi a adresei nr.500/15.01.2004, în baza HG977/2002, adresa nr.D8-4390/16.11.2007 şi a Procesului Verbal de recepţie nr.16269/26.10.2005 şi sunt cuprinse în evidenţa mijloacelor fixe ale Primăriei Municipiului Timişoara la o valoare totală de  1.323.122,10 lei ( înscrise în anexa 1). 
          Conform Hotărârii Consiliului de administrație 47/26.03.2015 al Regiei Autonome de Transport Timişoara,pentru mijloacele fixe a substaţiei de redresare transformare nr.6, situată în str. Abrud nr. 4, având numerele de inventar 18725, 18726, 18728, 18729, 18730, 18731, 18734, 18738, 18739, 18876, 19232, 19233, 19234, 19534, 19535, 19536, ultimele şapte poziţii fiind realizate în cadrul lucrărilor de modernizare a infrastructurii la transportul în comun cu tramvaiul în Municipiul Timişoara realizate cu împrumut de la Banca Europeană de Investiţii, administratorul propune scoaterea din funcțiune totală sau parţială a mijloacelor fixe care se află în incinta substaţiei de redresare nr.6, în vederea realizării lucrărilor de modernizare a acestei substaţii.
          Prin dezmembrare, materialele reutilizabile se vor folosi în procesul de întreţinere şi reparaţie a infrastructurii de transport, iar restul materialelor vor fi valorificate ca deşeuri de materiale. Veniturile care rezultă din valorificarea acestor active, după deducerea cheltuielilor cu dezmembrarea lor, se vor vărsa la bugetul local.   
        Pentru a fi casate, este necesară trecerea mijloacelor fixe din domeniul public al Municipiului Timişoara în domeniul privat al Municipiului Timişoara, în conformitate cu Ordonanţa Guvernului nr. 112/2000, art.2 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale şi a prevederilor art. 10, alin. 2 din Legea 213/1998 actualizată, privind proprietatea publică şi regimul juridic al acesteia.

      Urmare a celor prezentate mai sus:


                                                           PROPUNEM:

            Emiterea unui HCL care să aprobe: 

      1. Trecerea din domeniul public al municipiului Timişoara în domeniul privat al municipiului Timişoara, a mijloacelor fixe prevăzute în Anexa 1, în vederea scoaterii din funcţiune, dezmembrării, casării, reutilizării şi valorificării materialelor rezultate din dezmembrarea acestora, sumele încasate in urma valorificarii vor fi vărsate la bugetul local
     2. Scoaterea din funcțiune,casarea şi dezmembrarea  pentru mijloacele fixe a substaţiei de redresare transformare nr.6 situată în str. Abrud nr. 4, având numerele de inventar 18725, 18726, 18728, 18729, 18730, 18731, 18734, 18738, 18739, 18876, 19232, 19233, 19234, 19534, 19535, 19536, în vederea realizarii lucrărilor de modernizare a acestei substaţii.
      3. Procedura de dezmembrare, scoatere din funcţiune, casare şi după caz valorificare a mijloacelor fixe cuprinse în Anexa 1 la prezentul referat, va fi pusă în aplicare prin grija Regiei Autonome de Transport Timişoara,iar rezultatele demersurilor se vor comunica  Direcţiei Clădiri, Terenuri şi Dotări Diverse, spre înregistrare în evidenţa tehnico-operativă.

